MC2 03FN PCS The Amazing Question and Care/sq

[[Media:MC2_03SHD_LKN_Pyetja_e_Mrekullueshme.pdf|Shkarkojeni këtë faqe si dokument pdf]]

''Në këtë sesion, ju do të mësoni rëndësinë që ka kujdesi për njerëzit në rrjetet tuaja të marrëdhënieve, duke u dhënë atyre një mundësi për t’iu përgjigjur pyetjes që bëri Jezusi: “Çfarë dëshiron të bëj për ty?”. Ju do të mësoni gjithashtu si të ndërmerrni hapa të tjerë për të përmbushur nevojat e tyre praktike në emër të Jezusit. [Luka 18:35-43]''

Shikim Pas (20-30 min)


SHËNIM: Ndajini njerëzit në grupe me nga 4-6 persona për këtë sesion. Shpërndajuni shënimet e pjesëmarrësit.

Lutje dhe Kujdes

 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Kërkojini çdo grupi të diskutojë se për çfarë janë mirënjohës gjatë kësaj jave.


 * Kërkojini çdo personi të tregojë si po ia kalon, të ndajë me grupin 1-2 kërkesa lutjeje dhe më pas të luten për njëri-tjetrin.

SHËNIM: Nëse dikush ka nevojë për më shumë ndihmë, caktoni një orar kur mund të takoheni për ta ndihmuar me nevojën që ka.

Kremtoni Besnikërinë

 * Inkurajoni llogaridhënie me dashuri, për t'iu bindur Jezusit.


 * Kërkojini çdo grupi të tregojë çfarë ndodhi kur po i besonin Zotit për qëllimet e tyre dhe për deklaratat “Do ta bëj kur të vijë koha...”


 * Pasi kanë mbaruar të gjitha grupet, pyetini nëse ndonjëri prej tyre ka dëshirë të ndajë për ato që diskutuan, me grupin e madh.

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre ndërsa ndërmarrin hapa besimi.

'Zoti na ka siguruar burimet e nevojshme për të ecur me Të dhe fuqinë e nevojshme për të jetuar një jetë të frytshme. Ndërsa përpiqemi të bëhemi njerëz që ecim hap pas hapi me Shpirtin e Shenjtë, jo vetëm që do të ndryshojnë jetët tona, por do të përdoremi nga Perëndia për të ndryshuar jetët e njerëzve rreth e rrotull nesh gjithashtu. Le të vazhdojmë të inkurajojmë njëri-tjetrin për të ecur me Shpirtin e Shenjtë.'
 * Për shembull:

Veprimtaria #1 Pyetja e Mrekullueshme

 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Shfaqni videon Pyetja e Mrekullueshme.


 * Kërkojuni grupeve të vogla të dikutojnë përgjigjet e pjesëmarrësit mbi:


 * Çfarë ju pëlqeu më shumë? Përse?


 * Si e tregoi Jezusi kujdesin e Tij?


 * Kërkoni që 1-2 drejtues grupesh të përmbledhin atë që diskutuan grupet e tyre.

 Përmbledhje 


 * Theksoni që Pyetja e Mrekullueshme përbëhet nga dy pjesë: ne lutemi për nevojat e njerëzve në emër të Jezusit dhe më pas bëjmë çfarë të mundemi për t’u kujdesur për ta, duke u plotësuar disa prej nevojave praktike.


 * Kërkojini çdo pjesëmarrësi të reflektojë mbi Pyetjen e Mrekullueshme dhe më pas shkruani në fletë si do t’i përgjigjeshin ata Jezusit. Pas disa minutash, kërkojuni 1-2 njerëzve t’i tregojnë grupit të madh përgjigjet e tyre.

Veprimtaria #2 Demonstroni si do ta bëni Pyetjen e Mrekullueshme

 * Caktoni një drejtues grupi të vogël për të lehtësuar procesin e ndarjes me njëri-tjetrin.

Demonstroni si do ta përdorni Pyetjen e Mrekullueshme [Luka 18:35-43] duke treguar 2-3 shembuj nga eksperienca që keni patur në situata konkrete. [SHËNIM: Sigurohuni që njëri nga shembujt e demonstrimit të jepet përmes përdorimit të klipit të filmit "Një Pyetje e Mrekullueshme" në telefonin tuaj.]


 * Pas demonstrimit tuaj theksoni që secili shembull përmbante pjesët e mëposhtme:


 * 1) tranzicionin


 * 2) tregimin e historisë dhe bërjen e Pyetjes së Mrekullueshme


 * 3) lutje së bashku me ta sipas përgjigjes që japin


 * 4) kërkesën për të menduar për 2-3 njerëz të tjerë, të cilët do të përfitonin nga dëgjimi i së njëjtës histori


 * 5) atë çfarë bëtë ju për t’u treguar atyre kujdesin tuaj duke u përpjekur t’u përmbushni nevojën e shprehur.


 * Kërkojuni grupeve të vogla të dikutojnë: Çfarë ju pëlqeu më shumë? Përse?


 * Kërkoni që 1-2 drejtues grupesh të përmbledhin atë që diskutuan grupet e tyre.

 Përmbledhje 


 * Rishikoni 2 pjesët e Pyetjes së Mrekullueshme: lutjen dhe kujdesin për njerëzit.


 * Theksoni rëndësinë e ruajtjes së kontaktit me njerëzit për të cilët jeni lutur, për të parë çfarë ka bërë Zoti me ta.

Veprimtaria #3: Rrjeti i Marrëdhënieve
'Perëndia ka sjellë shumë njerëz në jetët tona dhe shumë prej tyre nuk e njohin Zotin Jezus. Ne besojmë që Perëndia po punon në zemrat e njerëzve rreth e rrotull nesh. Pyetja e Mrekullueshme dhe tregimi i kujdesit janë mënyra shumë të mira për të kuptuar se ku po punon Perëndia.'

Shpërndani Listën e Rrjetit. Kërkojini gjithsecilit të shkruajë në Listën e vet të Rrjetit emrat e 10 ose më shumë njerëzve, të cilët sipas tyre, janë larg Perëndisë (pa kishë/jo të krishterë). Këta njerëz mund të jenë miq, fqinj, kolegë, farefis, shitës nëpër dyqane, etj. Nëse nuk ua dini emrat, shkruani një përshkrim të tyre si: “zonja tek e cila blej perimet...”.

Tranzicioni

Bërja e Pyetjes së Mrekullueshme dhe kujdesi për nevojat e njerëzve e sjell Jezusin më afër personit dhe në qendër të marrëdhënies suaj me ta. Tani keni mundësi ta praktikoni këtë me njëri-tjetrin.

Përgatitja për Mision

 * Ndihmojini pjesëmarrësit të shkarkojnë aplikacionin e Filmit JEZUS dhe klipin e filmit nëpër telefonat e tyre.


 * Kërkojuni pjesëmarrësve të praktikojnë Pyetjen e Mrekullueshme me partnerët në dyshe.

Kujtojini ata të përfshijnë: 1) tranzicionin; 2) tregimin e historisë dhe bërjen e Pyetjes së Mrekullueshme; 3) lutjen bashkë me ta për përgjigjen e pyetjes; 4) kërkesën për të menduar për 2-3 njerëz të tjerë, të cilët do të përfitonin nga dëgjimi i së njëjtës histori; dhe 5) atë çfarë bëtë ju për t’u treguar atyre kujdesin tuaj duke u përpjekur t’u përmbushni nevojën e shprehur.


 * Kërkojuni partnerëve të ndërrojnë rolet pas disa minutash, në mënyrë që të dy të kenë mundësi të praktikohen.

Pjesëmarrja në Misione

 * Zgjidhni 5 persona nga Lista e Rrjetit tuaj, të cilëve do t’u bëni Pyetjen e Mrekullueshme gjatë kësaj jave.


 * Shkruani deklarata “Unë do të _____ më datë _____” dhe tregojani grupit tuaj të vogël.


 * Caktoni një kohë kur do takoheni me partnerin tuaj në dyshe.

Lutja për Misionin
Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.

Për Studim të Mëtejshëm
Lexoni Koncepti i Transferueshëm #9: Si të Lutesh me Besim. Diskutimi në dyshe me partnerin tuaj mund t’ju ndihmojë më shumë.